**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ -1/2022.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2022. november 24-ei nyilvános rendes ülésére**

**Tárgy:** A temetkezés rendjéről szóló 38/2016. (XI. 30.) önkormányzati rendelet módosítása

**Az előterjesztő:** Papp Gábor polgármester

**Készítette:** Gönye József GAMESZ igazgató

**Megtárgyalta:** Pénzügyi, Turisztikai és Városfejlesztési Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A temetőkről és a temetkezésről szóló 1999.évi XLIII. törvény 40.§ (2) bekezdése alapján a köztemetőkre vonatkozó díjak mértékét Hévíz Város Önkormányzat Képviselő-testületének 38/2016. (XI. 30.) önkormányzati rendelete állapítja meg.

A díjmértéket 1999.évi XLIII. törvény 40.§ (3) bekezdése alapján évente felül kell vizsgálni. A 38/2016. (XI. 30.) önkormányzati rendelete szerinti díjak 2018. január 1-től hatályosak.

A díjmértékek felülvizsgálatára a következő időpontokban került sor Hévíz Város Önkormányzat Képviselő-testületének 314/2017. (XII. 14.), 255/2018. (XI. 29.), 256/2019. (XI. 28.) és a 202/2021. (XI. 25.) számú határozataival.

Mivel a 603/2020. (XII. 18.) Korm. rendelet hatálybalépésének napjától (2020. december 19.) az önkormányzat már megállapított új díjat nem vezethetett be, 2022. június 30. napjáig új díjat nem állapíthatott meg, meglévő díjat új kötelezetti körre nem terjeszthetett ki, díjat nem módosíthatott a temetői díjak felülvizsgálatára nem kerülhetett sor.

A temető északi részén található 4 db urnafalban 72 db férőhely van, ebből 39 db-ot értékesítettünk, 2022-ben 9 db-ot. A rendelkezésünkre álló szabad helyek nem teszik indokolttá újabb urnafal vásárlását.

Az „I” parcellát 2016-ban nyitottuk, viszont a „H” parcellában még 6 db szabad hely van.

Az Egregyi temetőben új sírhelymegváltásra nincs lehetőség.

2022. évben a Hévízi temetőben 33, míg az Egregyi temetőben 4 temetés volt.

Sírhelymegváltás 8 db, lejárt sírhelyek újraváltása 13 db volt.

Ravatalozó használati díjat 38 alkalommal számláztunk a szolgáltatást végző vállalkozásnak.

Halott-hűtő bérlésére 1 alkalommal volt igény.

Síremlék felállítási kérelem 17 db, tisztítási kérelem 13 db volt.

Fokozott lakossági igény merül fel urnasírhely létesítésére, ezért javasolt mérlegelni ennek jövőbeni kialakítását.

Kintlévőségünk 44.450 Ft, amely be nem fizetett hűtőhasználati díjból adódik. A díj befizetésére vonatkozóan két alkalommal történt fizetési felszólítás.

Pénzügyi mérleg 2021- 2022 évben:

|  |  |  |
| --- | --- | --- |
| A hévízi temetők pénzügyi mérlege 2021- 2022-ben (Ft-ban) | | |
|  | Bevétel | Kiadás |
| 2021. év | 3 158 018 | 4 849 587 |
| 2022.01.01- 09.30-ig | 3 118 640 | 4 873 821 |

2022-ben az eddigi 9 hónap kiadásai a következők voltak:

**Személyi juttatás összesen: 4 101 496,-Ft**

1 fő temetőgondnok személyi juttatásai 3 128 800,-Ft

1 fő megbízási díja 540 000,-Ft

Munkaadót terhelő járulékok 432 696,-Ft

**Dologi kiadások összesen: 772 325,-Ft**

üzemeltetési anyagok 32 797,-Ft

közüzemi díjak 132 149,-Ft

egyéb szolgáltatások 474 508,-Ft

előzetesen felsz. áfa 120 471,-Ft

egy dologi kiadások 12 400,-Ft

Az alábbi táblázatokban található a jelenlegi díjszabásunk, illetve a javasolt díj, amely az infláció mértékével arányos emelést tartalmazza.

A hűtő használati díj megállapításában a megemelkedett energiaárakat vettük figyelembe.

A temetői létesítmények igénybevételéért a temetkezési szolgáltatók által fizetendő díjak

|  |  |  |  |
| --- | --- | --- | --- |
|  | **Megnevezés** | **Jelenlegi díj** | **Javasolt díj** |
| 1. | A temetőben lévő közművek, ravatalozó használata, valamint a hulladék szállítás és ártalmatlanítás költsége temetésenként | 20 000 Ft | 24 000 Ft |
| 2. | A hűtő használata (maximum 7 nap) | 5 000 Ft/nap | 15 000 Ft/nap |

A fenti díjak az Áfát nem tartalmazzák.

A temetkezési szolgáltatók kivételével a temetőben vállalkozásszerűen munkát végzők által fizetendő temető-fenntartási hozzájárulási díj

|  |  |  |  |
| --- | --- | --- | --- |
|  | **Megnevezés** | **Jelenlegi díj** | **Javasolt díj** |
| 1. | Sírbolt, síremlék állítás üzemeltetői engedély alapján (síremlékenként) | 5 000 Ft | 6 000 Ft |
| 2. | Sírbolt, síremlék karbantartás, felújítás, egyéb munkák üzemeltetői engedély alapján (síremlékenként) | 4 000 Ft | 4 800 Ft |
| 3. | Többlet föld elszállítása és elhelyezése (sírhelyenként) | 10 000 Ft | 12 000 Ft |

A fenti díjak az Áfát nem tartalmazzák.

A temetési helyek megváltási és újraváltási díjai

|  |  |  |
| --- | --- | --- |
| Temetési helyek, megváltási időtartamuk | Jelenlegi díjak | Javasolt díjak |
| Díszsírhely, egyes, határidő nélküli | díjmentes | díjmentes |
| Díszsírhely, kettes, határidő nélküli | díjmentes | díjmentes |
| Sírhely, felnőtt, egyes, 25 évre | 25.000 Ft | 30.000 Ft |
| Sírhely, felnőtt, egyes, 25 évre kiemelt helyen | 50.000 Ft | 60.000 Ft |
| Sírhely, felnőtt, kettes, 25 évre | 50.000 Ft | 60.000 Ft |
| Sírhely, felnőtt, kettes, 25 évre kiemelt helyen | 100.000 Ft | 120.000 Ft |
| Urnafülke (2 urna) 25 évre | 50.000 Ft | 60.000 Ft |
| Urnasírbolt (2 urna) 25 évre (rézsűben) | 60.000 Ft (megtelt) |  |
| Sírbolthely (kripta), egyes, 60 évre | 100.000 Ft | 120.000 Ft |
| Sírbolthely (kripta), egyes, 60 évre kiemelt helyen | 200.000 Ft | 240.000 Ft |
| Sírbolthely (kripta), kettes, 60 évre | 200.000 Ft | 240.000 Ft |
| Sírbolthely (kripta), egyes, 60 évre kiemelt helyen | 400.000 Ft | 480.000 Ft |

A temetőkről és a temetkezésről szóló 1999. évi XLIII. törvény 40. § (5) bekezdése alapján a települési önkormányzat képviselő-testülete, fővárosban a közgyűlés a díj megállapításakor kikéri a fogyasztók területileg illetékes érdek-képviseleti szerveinek véleményét. A Társadalmi Egyesülések Zala Megyei Szövetsége a 2022. november 4-én véleményezte az előterjesztést és azzal kapcsolatban észrevételt nem tett, azt tudomásul vette.

**A rendelettervezetet általános indokolása**

Az inflációs hatás miatt szükséges a temetői díjak emelése.

**A rendelettervezetet részletes indokolása**

**1. §** A melléklet szerint emelkednek a díjak.

**2. §** Hatályba léptető rendelkezések

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek! A rendelet elfogadása minősített szótöbbséget igényel.

**2.**

**Hévíz Város Önkormányzat Képviselő-testületének**

**…/…. (.. . ..) önkormányzati rendelete**

a temetkezés rendjéről szóló 38/2016. (XI. 30.) önkormányzati rendelet

módosításáról

Hévíz Város Önkormányzat Képviselő-testülete a temetőkről és a temetkezésről szóló 1999. évi XLIII. törvény 6. § (4) bekezdésben, 41. § (3) bekezdésében kapott felhatalmazás alapján, az Alaptörvény 32. cikk (1) bekezdés *a)* pontjában és Magyarország helyi önkormányzatairól szóló 2011. évi CLXXXIX törvény 13 § (1) bekezdés 2. pontjában meghatározott feladatkörében eljárva a következőket rendeli el:

**1**. **§**

(1) Hévíz Város Önkormányzat Képviselő-testületének a temetkezés rendjéről szóló 38/2016. (XI. 30.) önkormányzati rendeletének 1. melléklete helyébe az 1. melléklet lép.

(2) Hévíz Város Önkormányzat Képviselő-testületének a temetkezés rendjéről szóló 38/2016. (XI. 30.) önkormányzati rendeletének 2. melléklete helyébe a 2. melléklet lép.

**2.§**

Ez a rendelet a 2023. január 1-jén lép hatályba.

dr. Tüske Róbert Papp Gábor

jegyző polgármester

*1. melléklet a …/ ….(….) önkormányzati rendelethez*

*1. melléklet Hévíz Város Önkormányzat Képviselő-testületének 38/2016. (XI. 30.) önkormányzati rendeletéhez*

A temetési helyek megváltási és újraváltási díjai

|  |  |  |
| --- | --- | --- |
|  | A | B. |
| *Sor- szám* | *Megnevezés* | megváltási-, és *újraváltási díj Ft Hévíz Árpád utcai köztemető 1223. hrsz és  Hévíz-egregyi temetkezési emlékhely 023. hrsz* |
| 1. | Díszsírhely, egyes határidő nélküli | díjmentes |
| 2. | |  |  | | --- | --- | | Díszsírhely, kettős határidő nélküli | díjmentes | | díjmentes |
| 3. | Sírhely, felnőtt, egyes 25 évre | 30 000 |
| 4. | Sírhely, felnőtt, egyes 25 évre, kiemelt helyen | 60 000 |
| 5. | Sírhely, felnőtt kettős 25 évre | 60 000 |
| 6. | Sírhely, felnőtt kettős 25 évre, kiemelt helyen | 120 000 |
| 7. | Urnafülke (2 urna) 25 évre | 60 000 |
| 8. | Urnasírbolt (2 urna) 25 évre /rézsű/ | 60 000  (megtelt, csak újraváltás lehetséges) |
| 9. | Sírbolthely (kripta), egyes 60 évre | 120 000 |
| 10. | Sírbolthely (kripta), egyes 60 évre, kiemelt helyen | 240 000 |
| 11. | Sírbolthely (kripta), kettős 60 évre | 240 000 |
| 12. | Sírbolthely (kripta), kettős 60 évre, kiemelt helyen | 480 000 |

A díjak az Áfát nem tartalmazzák.

*2. melléklet a …/ ….(….) önkormányzati rendelethez*

*2. melléklet Hévíz Város Önkormányzat Képviselő-testületének 38/2016. (XI. 30.) önkormányzati rendeletéhez*

1. A temetői létesítmények igénybevételéért a temetkezési szolgáltatók által fizetendő díjak

|  |  |  |
| --- | --- | --- |
|  | A | B |
| **sor-  szám** | **Megnevezés** | **Díj  (Ft)** |
| 1. | A temetőben lévő közművek, ravatalozó használata, valamint a hulladékszállítás és ártalmatlanítás költsége temetésenként | 24 000 |
| 2. | A hűtő használata (maximum 7 nap) | 15 000 /nap |

A díjak az Áfát nem tartalmazzák.

2. A temetkezési szolgáltatók kivételével a temetőben vállalkozásszerűen munkát végzők által fizetendő temető-fenntartási hozzájárulási díj

|  |  |  |
| --- | --- | --- |
|  | A | B |
| **sor-  szám** | **Megnevezés** | **Díj  (Ft)** |
| 1. | Sírbolt, síremlék állítás üzemeltetői engedély alapján (síremlékenként) | 6 000 |
| 2. | Sírbolt, síremlék karbantartás, felújítás, egyéb munkák üzemeltetői engedély alapján (síremlékenként) | 4 800 |
| 3. | Többlet föld elszállítása és elhelyezése (sírhelyenként) | 12 000 |

A díjak az Áfát nem tartalmazzák.

---->>----->>--<<-----<<----

**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A temetkezés rendjéről szóló 38/2016. (XI. 30.) önkormányzati rendelet módosítása

**Társadalmi-gazdasági hatása**: a temetői díjak infláció követő emelése

**Költségvetési hatása**: bevételek növekedése

**Környezeti, egészségi hatása**: Nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: Az Önkormányzati bevételek növelése

**A rendelet megalkotása elmaradása esetén várható következmények**: költségvetési ráfordítások növekedése

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | Városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |