

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/3629-8/2022.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2022. november 24-ei rendes nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Pénzügyi Turisztikai és Városfejlesztési Bizottság

Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoctv.) 92. § (1) bekezdése alapján a személyes gondoskodás nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

A Szoc.tv. 115. §(1)bekezdése alapján az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Ennek megfelelően Hévíz Város Önkormányzata Képviselő-testülete a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosításáról szóló 10/2022. (III. 31.) önkormányzati rendeletében a 2022. március 31. napján tartott rendes ülésén rendelkezett az intézményi térítési díjak 2022. július 1. napjától hatályos összegéről.

Jogszabályi rendelkezés alapján az intézményi **térítési díj év közben egy alkalommal korrigálható.**

A 2022. szeptemberében lefolytatott, a 2022-2023 évi közétkeztetéshez szükséges nyersanyagok és élelmiszerek beszerzési eljárása alapján megkötött negyedéves keretszerződéseink tükrözik az élelmiszerárak globális növekedését. Ennek megfelelően átlagosan 20 %-os nyersanyagnorma emelés vált szükségessé a szociális étkezők és a gyermekek napközbeni ellátása keretében biztosított étkezési térítési díjak tekintetében is 2023. január 1. hatállyal. (Az előterjesztés mellékletét képezi a Közgazdasági Osztály által összeállított javaslat.)

1. ***Étkeztetés***

A jelenlegi szabályozás alapján a szociálisan rászorultak részére biztosított étkezés bruttó intézményi térítési díja 965 Ft/fő/adag. Hétköznapokon ezen összegért a GAMESZ biztosítja az ételek előállítását. A javaslat alapján – tekintettel a felülvizsgált nyersanyag árakra - az étkeztetés a szociálisan rászorultak részére **2023. január 1. napjától 1 160 Ft Ft/fő/adag** összegre változik.

1. **Gyermekek napközbeni ellátása keretében biztosított étkeztetés térítési díjai**

Az élelmiszerárak, közüzemi díjak emelkedéséből fakadó átlagosan 20 %-os nyersanyagnorma emelés alapján a gyermekek napközbeni ellátása keretében biztosított étkeztetés térítési díjak emelése is indokolt 2023. január 1. napjától. A jelenlegi térítési díjakhoz képest átlagosan 20 %-os nyersanyagnorma emelést tartunk elengedhetetlennek a gyermekétkeztetésnél is.

A 20 %-kal történő nyersanyagnorma emelés példákkal illusztrálva az alábbi változást jelenti:

|  |  |  |  |
| --- | --- | --- | --- |
| Sorszám | Megnevezés | gyermekétkeztetés intézményi térítési díja bruttó Ft/ellátott/nap | |
|  |  | jelenlegi díj | 2023.01.01-től tervezett díj |
| 1. | Bölcsőde összesen  (reggeli+tízórai+edéb+uzsonna) | 716 | 860 |
| 2. | Óvoda összesen  (tízórai+ebéd+uzsonna) | 614 | 738 |
| 3. | Általános Iskola összesen  (tízórai+ebéd+uzsonna) | 756 | 908 |
| 4. | Általános Iskola Kis menza-Ebéd | 452 | 542 |
| 5. | Általános Iskola Nagy menza-Ebéd | 533 | 640 |
| 6. | Középiskolai étkeztetés  Diákotthon összesen (reggeli+ebéd+vacsora) | 1200 | 1440 |
| 7. | Középiskolai étkeztetés  Menza-Ebéd | 533 | 640 |

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek.

A rendelet-tervezet elfogadása minősített többséget igényel.

**2.**

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában foglalt feladatkörében eljárva a következőket rendeli el:

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 2. melléklete helyébe az 1. melléklet lép.

1. **§**

A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet 3. melléklete helyébe a 2. melléklet lép.

1. **§**

Ez a rendelet 2023. január 1-jén lép hatályba.

dr. Tüske Róbert Papp Gábor

jegyző polgármester

*1. melléklet a …./2022. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgáltatási önköltség | Fizetendő intézményi térítési díj | |  | |
| 1. | Étkeztetés szállítási díja | Ft/adag | 248 | 245 | |  | |
| 2. | Házi segítségnyújtás | Ft/fő/gondozási óra | 4 021 | 1 000 | |  | |
| 3. | Jelzőrendszeres házi segítségnyújtás | Ft/ellátási nap | 96 |  | 90 |  |  |
| 4. | Nappali ellátás - Idősek klubja tartózkodás | Ft/fő/ellátási nap | 1 517 | 0 | |  | |
| 5. | Ápolást-gondozás nyújtó intézményi és rehabilitációs intézményi ellátás (Idősek Otthona) | Ft/fő/ellátási nap | 12 437 | 6 000 | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | Fizetendő bruttó intézményi térítési díj |
| **6.** | **Étkeztetés szociálisan rászorultak részére** | **Ft/fő/adag** | **507** | **406** | **913** | **247** | **1160** |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Normatív állami hozzájárulás | Számított intézményi térítési díj | Fizetendő intézményi térítési díj | |
| 7. | Bölcsődei gondozás | Ft/fő/nap | 10 557 | 4034 | 6 523 | 1000 | |

*2. melléklet a …./2022. ( ) önkormányzati rendelethez*

*3. melléklet a 21/2014. (IV. 29.) önkormányzati rendelethez*

|  |  |  |  |  |  |  |
| --- | --- | --- | --- | --- | --- | --- |
| **Gyermekek napközbeni ellátása keretében biztosított étkeztetés térítési díjai** | | | | | | |
| Sorszám | A | B | C | D | E | F |
| Megnevezés | Nyersanyag költség Ft/ellátott/nap | Intézményi rezsiköltség Ft/ellátott/nap | Intézményi térítési díj (nettó) Ft/ellátott/nap | 27 % ÁFA (Ft/ellátott/nap) | Gyermekétkeztetés intézményi térítési díja bruttó Ft/ellátott/nap |
|  | **Bölcsőde** |  |  |  |  |  |
| 1. | Reggeli | 154 | - | 154 | 42 | **196** |
| 2. | Tízórai | 96 | - | 96 | 26 | **122** |
| 3. | Ebéd | 293 | - | 293 | 79 | **372** |
| 4. | Uzsonna | 134 | - | 134 | 36 | **170** |
| 5. | **Összesen:** | **677** | **-** | **677** | **183** | **860** |
|  | **Óvoda** |  |  |  |  |  |
| 6. | Tízórai | 154 | - | 154 | 42 | **196** |
| 7. | Ebéd | 293 | - | 293 | 79 | **372** |
| 8. | Uzsonna | 134 | - | 134 | 36 | **170** |
| 9. | **Összesen:** | **581** | **-** | **581** | **157** | **738** |
| 10. | Diétás ebéd | 467 | - | 467 | 126 | **593** |
|  | **Általános iskola** |  |  |  |  |  |
|  | *Napközi* |  |  |  |  |  |
| 11. | Tízórai | 154 | - | 154 | 42 | **196** |
| 12. | Ebéd | 427 | - | 427 | 115 | **542** |
| 13. | Uzsonna | 134 | - | 134 | 36 | **170** |
| 14. | **Összesen:** | **715** | **-** | **715** | **193** | **908** |
|  | *Menza* |  |  |  |  |  |
| 15. | Kis menza-Ebéd | 427 | - | 427 | 115 | **542** |
| 16. | Nagy menza-Ebéd | **504** | - | **504** | **136** | **640** |
| 17. | Diétás kis-menza-Ebéd | **632** | - | **632** | **171** | **803** |
|  |  |  |  |  |  |  |
|  | **Középiskolai étkeztetés** | |  |  |  |  |
|  | *Diákotthon* |  |  |  |  |  |
| 18. | Reggeli | 274 | - | 274 | 74 | **348** |
| 19. | Ebéd | **504** |  | **504** | **136** | **640** |
| 20. | Vacsora | 356 | - | 356 | 96 | **452** |
| 21. | **Összesen:** | **1134** | **-** | **1134** | **306** | **1440** |
|  | *Menza* |  |  |  |  |  |
| 22. | Ebéd | **504** | - | **504** | **136** | **640** |
| 23. | Diétás-Ebéd | **734** | **-** | **734** | **198** | **932** |
|  |  |  |  |  |  |  |
|  | **Tanéven kívüli étkeztetés (táborozás stb.)** | | |  |  |  |
| 24. | Reggeli | 253 | 273 | 253 | 68 | **321** |
| 25. | Tízórai | 156 | 169 | 156 | 42 | **198** |
| 26. | Ebéd | 427 | 462 | 427 | 115 | **542** |
| 27. | Uzsonna | 136 | 147 | 136 | 37 | **173** |
| 28. | Vacsora | 253 | 273 | 253 | 68 | **321** |

**Általános indokolás**

Hévíz Város Önkormányzata Képviselő-testülete a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosításáról szóló 10/2022. (III. 31.) önkormányzati rendeletében a 2022. március 31. napján tartott rendes ülésén rendelkezett az intézményi térítési díjak 2022. július 1. napjától hatályos összegéről.

Jogszabályi rendelkezés alapján az intézményi térítési díj év közben egy alkalommal korrigálható.

**Részletes indokolás**

**Az 1. §-hoz**

A 2023. január 1. napjától hatályos intézményi térítési díjakat tartalmazza. A módosítás – a nyersanyagköltségek megnövekedése miatt - kizárólag a szociálisan rászorultak étkeztetésének térítési díját emeli.

**A 2. §-hoz**

A 2023. január 1. napjától hatályos gyermekek napközbeni ellátása keretében biztosított étkezés térítési díjait tartalmazza.

**A 3. §-hoz**

Hatályba léptető rendelkezés.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A jelen rendelet tervezetben megállapított intézményi térítési díjak szükségesek a szolgáltatások biztosításához.

**Költségvetési hatása**: A rendeletmódosítás hatására a fenntartó számára az étkeztetés biztosítása racionálisabbá válik.

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: Nincs.

**A rendelet megalkotásának szükségessége**: A nyersanyagárak emelkedésével párhuzamosan szükségessé vált az étkezési térítési díjak év közbeni korrigálása.

**A rendelet megalkotása elmaradása esetén várható következmények**:

A nyersanyag árak emelkedésével az étkeztetési feladatok ellátását veszélyeztetné a térítési díjak változatlan összegben való megállapítása.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**4.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Bertalanné dr. Gallé Vera** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénz-ügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |